CELEX: 31983R3659
Language: el
Date: 1983-12-23 00:00:00
Title: Κανονισμός (ΕΟΚ) αριθ. 3659/83 της Επιτροπής της 23ης Δεκεμβρίου 1983 σχετικά με τις ποσότητες προϊόντων του τομέα του προβείου και αιγείου κρέατος που είναι δυνατόν να εισάγονται από τη Βουλγαρία κατά τη διάρκεια του 1984

Avis juridique important

|

31983R3659

Κανονισμός (ΕΟΚ) αριθ. 3659/83 της Επιτροπής της 23ης Δεκεμβρίου 1983 σχετικά με τις ποσότητες προϊόντων του τομέα του προβείου και αιγείου κρέατος που είναι δυνατόν να εισάγονται από τη Βουλγαρία κατά τη διάρκεια του 1984  

Επίσημη Εφημερίδα αριθ. L 361 της 24/12/1983 σ. 0037 - 0037

***** ΚΑΝΟΝΙΣΜΟΣ (ΕΟΚ) αριθ. 3659/83 ΤΗΣ ΕΠΙΤΡΟΠΗΣ  της 23ης Δεκεμβρίου 1983  σχετικά με τις ποσότητες προϊόντων του τομέα του προβείου και αιγείου κρέατος που είναι δυνατόν να εισάγονται από τη Βουλγαρία κατά τη διάρκεια του 1984  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2),  τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 περί παρεκκλίσεως από ορισμένους όρους εισαγωγής που προβλέπονται στον κανονισμό (ΕΟΚ) αριθ. 1837/80 περί κοινής οργανώσεως της αγοράς στον τομέα του προβείου και αιγείου κρέατος (3), και ιδίως το άρθρο 1 παράγραφος 2,  Εκτιμώντας:  ότι η Βουλγαρία ανέλαβε την υποχρέωση, στο πλαίσιο συμφωνίας που έχει συναφθεί με την Κοινότητα, να περιορίσει τις εξαγωγές της προϊόντων του τομέα του προβείου και αιγείου κρέατος προς την Κοινότητα σε ετήσιες ποσότητες 2 000 τόνων ζώντων ζώων, που εκφράζονται κατά βάρος σε σφάγια με οστά, και 1 250 τόνων κρεάτων νωπών ή διατηρημένων με απλή ψύξη·  ότι η Βουλγαρία ζήτησε από την Κοινότητα να μετατρέψει την ποσότητα που προβλέπεται για εξαγωγή το 1984 από 1 250 τόνους κρεάτων νωπών ή διατηρημένων με απλή ψύξη σε 625 τόνους ζώντων ζώων, που εκφράζονται κατά βάρος σε σφάγια με οστά, και 625 τόνους κρεάτων νωπών ή διατηρημένων με απλή ψύξη· ότι οι ποσότητες τις οποίες αφορά το αίτημα της Βουλγαρίας δεν πρόκειται να διαταράξουν την κοινοτική αγορά· ότι η κατάσταση της αγοράς επιτρέπει να ικανοποιηθεί το αίτημα αυτό·  ότι το αίτημα αυτό δεν προδικάζει πιθανές τροποποιήσεις που μπορεί να γίνουν στη ρήτρα 12 της συμφωνίας μεταξύ της Βουλγαρίας και της Κοινότητας·  ότι η Επιτροπή Διαχείρισης Προβατοειδών και Αιγοειδών δεν διατύπωσε γνώμη μέσα στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες ζώντων προβατοειδών και αιγοειδών, εκτός των αναπαραγωγικών καθαράς φυλής, της διάκρισης 01.04 Β του Κοινού Δασμολογίου, που είναι δυνατόν να εισάγονται από τη Βουλγαρία κατ' εφαρμογή της συμφωνίας που έχει συναφθεί με τη χώρα αυτή, καθορίζονται για το 1984 σε 2 625 τόνους, που εκφράζονται κατά βάρος σε σφάγια με οστά.  Οι ποσότητες προβείων και αιγείων κρεάτων νωπών ή διατηρημένων με απλή ψύξη, της διάκρισης 02.01 Α IV α) του Κοινού Δασμολογίου, που είναι δυνατόν να εισάγονται από τη Βουλγαρία κατ' εφαρμογή της συμφωνίας που έχει συναφθεί με τη χώρα αυτή, καθορίζονται για το 1984 σε 625 τόνους.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 275 της 18. 10. 1980, σ. 2.